Document ID: 32001R1575

Rådets forordning (EF) nr. 1575/2001
af 25. juni 2001
om indgåelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, og stk. 3, første afsnit,
under henvisning til forslag fra Kommissionen(1),
under henvisning til udtalelse fra Europa-Parlamentet(2), og
ud fra følgende betragtninger:
(1) I henhold til artikel 2, stk. 1, og artikel 6 i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(3) har parterne ført forhandlinger om en fjerde protokol om betingelserne for det fiskeri, der er fastsat i nævnte aftale, og hensigten er, at denne protokol skal træde i kraft, når den tredje protokols anvendelsesperiode udløber.
(2) Som resultat af disse forhandlinger blev der den 13. september 2000 paraferet en ny protokol.
(3) Under den nye protokol får Fællesskabets fiskere i perioden 1. januar 2001-31. december 2006 mulighed for at fiske i farvande under Grønlands jurisdiktion.
(4) Det er i Fællesskabets interesse at godkende denne protokol -
UDSTEDT FØLGENDE FORORDNING:
Artikel 1
Fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side, godkendes herved på Fællesskabets vegne.
Teksten til protokollen er knyttet til denne forordning.
Artikel 2
Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 25. juni 2001.

Labels: 18
15
5
6